CELEX: C2007/183/13
Language: et
Date: 2007-08-04 00:00:00
Title: Kohtuasi C-428/05: Euroopa Kohtu (kaheksas koda) 21. juuni 2007 . aasta otsus (Finanzgericht Hamburgi eelotsusetaotlus — Saksamaa) — Firma Laub GmbH & Co. Vieh & Fleisch Import-Export versus Hauptzollamnt Hamburg-Jonas (Eksporditoetused — Määrus (EMÜ) nr 3665/87 — Mõiste toetuse alusetu maksmine — Toetuse maksmine puudulike dokumentide alusel — Võimalus täiendada toetust käsitlevaid dokumente pärast määruse (EMÜ) nr 3665/87 artikli 47 lõikes 2 ja artikli 48 lõike 2 punktis a sätestatud tähtaegade möödumist hilisemas tagasinõudmise menetluses)

4.8.2007   
            
            
               ET
            
            
               Euroopa Liidu Teataja
            
            
               C 183/8
            
         Euroopa Kohtu (kaheksas koda) 21. juuni 2007. aasta otsus (Finanzgericht Hamburgi eelotsusetaotlus — Saksamaa) — Firma Laub GmbH & Co. Vieh & Fleisch Import-Export versus Hauptzollamnt Hamburg-Jonas
   (Kohtuasi C-428/05) (1)
   
   (Eksporditoetused - Määrus (EMÜ) nr 3665/87 - Mõiste „toetuse alusetu maksmine’ - Toetuse maksmine puudulike dokumentide alusel - Võimalus täiendada toetust käsitlevaid dokumente pärast määruse (EMÜ) nr 3665/87 artikli 47 lõikes 2 ja artikli 48 lõike 2 punktis a sätestatud tähtaegade möödumist hilisemas tagasinõudmise menetluses)
   (2007/C 183/13)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Firma Laub GmbH & Co. Vieh & Fleisch Import-Export
   
      Kostja: Hauptzollamnt Hamburg-Jonas
   Kohtuasja ese
   Eelotsusetaotlus — Finanzgericht Hamburg — Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), muudetud komisjoni 18. märtsi 1997. aasta määrusega (EÜ) nr 495/97 (EÜT L 77, lk 12), artikli 11 lõike 3 esimese lõigu esimese lause, artikli 47 lõike 2 ja artikli 48 lõike 2 punkti a tõlgendamine — Mõiste „toetuse alusetu maksmine” — Puudulike veodokumentide alusel saadud toetuse tagasinõudmine, kui nõuetekohaselt täidetud dokumendid esitatakse alles pärast tähtaja möödumist
   Resolutiivosa
   Eksporditoetust ei saa pidada komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 17. märtsi 1998. aasta määrusega (EÜ) nr 604/98, artikli 11 lõike 3 esimese lõigu esimese lause tähenduses „alusetult makstuks”, kui toetusesaaja esitab selle toetuse tagasinõudmise menetluses tõendeid, mis on vajalikud, et tõendada tema õigust kõnealusele toetusele. Liikmesriigi pädevad asutused peavad määrama mõistliku tähtaja, et asjaomasel toetusesaajal oleks võimalik need tõendid esitada.
   
      (1)  ELT C 36, 11.2.2006.